व्यापारी चेतना समारोह में उपस्थित व्यापारियों को संबोधित करते हुए अखिल भारतीय उद्योग मंडल के राष्ट्रीय अध्यक्ष संदीप बंसल ने कहा, कि व्यापारी अगर टुकड़ों में बंटें रहेंगे, तो उनका शोषण ही होता रहेगा, इसलिए सबसे पहली ज़रूरत एकता की है। व्यापारी समाज अगर एकजुट हो गया, तो सरकार, अपराधी, दबंग, माफिया या कोई भी शोषण नहीं कर पायेगा। उन्होंने व्यापारियों से संगठन से जुड़ने का आह्वाहन करते हुए कहा कि एकता में ही शक्ति है और सभी एकजुट रहें। इससे पहले स्थानीय व्यापारियों ने राष्ट्रीय अध्यक्ष श्री बंसल को इक्यावन किलो फूलों की माला पहनाकर व श्री कृष्ण की मूर्ती भेंट कर सम्मानित किया, साथ ही व्यापारी एकता के लिए निरंतर कार्य करने वाले जिलाध्यक्ष सत्यपाल गुप्ता को श्री गणेश की मूर्ती प्रदान की। इस अवसर पर अम्बरीश गुप्ता, अमित गुप्ता, अनिल सेंचुरी, प्रेम ग्रोवर, राकेश गुलाठी, अनिल साहू, आमोद वार्ष्णेय, ज़फर अली सैफी, सुरेश चन्द्र गुप्ता, बृजेश गुप्ता, प्रदीप गुप्ता, अफज़ल सैफी, भोला यादव, रामनिवास गुप्ता, पपनेश गुप्ता, कमल गुप्ता, रजत गुप्ता आदि प्रमुख रूप से मौजूद रहे।